wannaphong/clean_thaiwikipedia huggingface dataset:
# เทศบาลเมืองกาฬสินธุ์
เทศบาลเมืองกาฬสินธุ์ เป็นเทศบาลเมืองแห่งหนึ่งที่ตั้งอยู่ในอำเภอเมืองกาฬสินธุ์ จังหวัดกาฬสินธุ์ มีพื้นที่ครอบคลุมตำบลกาฬสินธุ์ทั้งตำบล ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาลและสาธารณสุข ตลอดจนเป็นศูนย์กลางการคมนาคมของจังหวัดกาฬสินธุ์ มีระยะทางห่างจากกรุงเทพมหานคร 513 กิโลเมตร

ตำบลกาฬสินธุ์ ซึ่งเป็นที่ตั้งของเทศบาลเมืองกาฬสินธุ์ มีอาณาเขตติดต่อกับตำบลข้างเคียง เรียงจากทิศเหนือตามเข็มนาฬิกา ได้แก่ ตำบลโพนทอง ตำบลหลุบ ตำบลเหนือ และตำบลลำพาน

 ประวัติ 
เทศบาลเมืองกาฬสินธุ์จัดตั้งขึ้น ตามพระราชกฤษฎีกาจัดตั้งเทศบาลเมืองกาฬสินธุ์ จังหวัดมหาสารคาม พ.ศ. 2480 เมื่อวันที่ 14 มีนาคม 2480 ซึ่งเป็นการยกฐานะบางส่วนของตำบลเหนือ และตำบลหลุบ อำเภอหลุบ จังหวัดมหาสารคาม ขึ้นเป็นเทศบาลเมือง เรียกว่า “เทศบาลเมืองกาฬสินธุ์  จังหวัดมหาสารคาม” มีพื้นที่ 4.04 ตารางกิโลเมตรพระราชกฤษฎีกาจัดตั้งเทศบาลเมืองกาฬสินธุ์ จังหวัดมหาสารคาม พุทธศักราช ๒๔๘๐เล่ม ๕๔ ตอน๐ ก ๑๔ มีนาคม พ.ศ. ๒๔๘๐ หน้า ๑๘๗๔

ต่อมาในปี พ.ศ. 2524 ได้ขอขยายเขตเทศบาลออกเป็น 16.96 ตารางกิโลเมตร ซึ่งได้มีพระราชกฤษฎีกาเปลี่ยนแปลงเขตเทศบาลเมืองกาฬสินธุ์ เมื่อวันที่ 27 กันยายน  พ.ศ. 2525 จากอดีตถึงปัจจุบันรวม 70 ปี มีนายกเทศมนตรี 23 คน โดยมีพระอรรถเปศลสุรวดี เป็นนายกเทศมนตรีคนแรก และในปัจจุบันมีนายจารุวัฒน์ บุญเพิ่ม เป็นนายกเทศมนตรีเมืองกาฬสินธุ์
# ปลาเขี้ยวก้าง
ปลาเขี้ยวก้างหรือปลาสตอปไลต์ลูสจอว์  เป็นสิ่งมีชีวิตชนิดหนึ่งที่อาศัยอยู่ใต้ทะเลลึก มีรูปร่างคล้ายปลาฉลาม โดยชื่อ สตอปไลต์ มาจาก Stoplight ซึ่งหมายถึงสัญญาณไฟจราจรนั่นเอง จะสามารถพบพวกมันได้มากที่ความลึก 500 เมตรลงไป

พวกมันอยู่ในสกุล Aristostomias และ Pachystomias และมันสามารถเรืองแสงได้โดยแสงของมันนั้นจะมีแสงสีส้มหรือสีแดง และพวกมันยังมีเอกลักษณ์เฉพาะในหมู่สัตว์ที่ใช้คลอโรฟิลล์อนุพันธ์เพื่อรับรู้แสงสีแดงได้ด้วย

ชื่อวิทยาศาสตร์ของมันนั้นมาจากภาษากรีกโดย malakos ความหมาย "อ่อน" และ osteon แปลว่า "กระดูก"ส่วนสาเหตุที่ใช้ชื่อนี้ก็มาจากขากรรไกรของมันที่ดูผิดปกติจากปลาอื่น ๆ นั้นเอง

 สปีชีส์ 
ปลาเขี้ยวก้าง แบ่งออกเป็น 2 สปีชีส์หลักได้แก่:
 Southern stoplight loosejaw, Malacosteus australis (syn. Malacosteus choristodactylus Vaillant, 1888; Malacosteus danae Regan & Trewavas, 1930; Malacosteus indicus Günther, 1878)
 Northern stoplight loosejaw, Malacosteus niger (syn. Malacosteus choristodactylus Vaillant, 1888; Malacosteus danae Regan & Trewavas, 1930; Malacosteus indicus Günther, 1878)

 สถานที่พบ 
ปลาชนิดนี้สามารถพบได้ทั่วไปในมหาสมุทรต่างๆเช่นมหาสมุทรแปซิฟิก,มหาสมุทรแอตแลนติกและมหาสมุทรอินเดีย ยกเว้นในที่ทะเลเมดิเตอร์เรเนียนที่มีความลึกตังแต่500 เมตร (1,600 ฟุต) และพวกมันไม่ค่อยมีการย้ายถิ่นขึ้นมาบนน้ำตื้นแบบปลาทะเลลึกทั่วไป

ลักษณะ 
thumb|right|ปลาเขี้ยวก้าง
มีลำตัวยาวมีจมูกสั้นและตาขนาดใหญ่มีรูจมูกกลมด้านข้างของดวงตา ขากรรไกรด้านล้างของมันไม่มีเนื้อหุ้ม มีฟันขนาดใหญ่ด้านหน้าของขากรรไกรและมีฟัวซี่เล็กอยู่ด้านหลังเพื่อควบคุมให้อาหารไหลลงกระเพาะของมัน
# ประเทศแอลจีเรียในโอลิมปิกฤดูร้อน 1980
ประเทศแอลจีเรียเข้าร่วมการแข่งขันกีฬาโอลิมปิกฤดูร้อน 1980 ที่กรุงมอสโก สหภาพโซเวียต และกลับมาแข่งขันกีฬาโอลิมปิกอีกครั้งหลังจากการคว่ำบาตรโอลิมปิกฤดูร้อน 1976 โดยนักกีฬา 54 คน ซึ่งเป็นชายล้วน เข้าร่วมการแข่งขัน 28 รายการใน 9 ชนิดกีฬา

 จำนวนนักกีฬา 
กีฬาจำนวนกรีฑา  9มวยสากลสมัครเล่น  3ฟันดาบ  1ฟุตบอล  17แฮนด์บอล  14ยูโด  1ว่ายน้ำ  4ยกน้ำหนัก  3มวยปล้ำ  2รวม  54
# มะเร็งชนิดต่อม
มะเร็งชนิดต่อม หรือ อะดีโนคาร์ซิโนมา  เป็นมะเร็งที่เจริญมาจากเนื้อเยื่อต่อม (glandular tissue) ซึ่งเป็นเยื่อบุผิว (epitheliam) ชนิดหนึ่ง การที่เซลล์มะเร็งจะได้รับการจัดชนิดเป็นมะเร็งชนิดต่อมนั้นไม่จำเป็นต้องเป็นส่วนประกอบของต่อมใดๆ ตราบใดที่ยังแสดงถึงความสามารถในการหลั่งสารอยู่ มะเร็งชนิดนี้สามารถเกิดขึ้นได้กับสัตว์เลี้ยงลูกด้วยนมชั้นสูงบางชนิดรวมถึงมนุษย์ มะเร็งชนิดต่อมที่มีการเปลี่ยนสภาพของเซลล์ดีอาจมีลักษณะคล้ายเนื้อเยื่อต่อมที่เจริญมาได้ ในขณะที่ชนิดที่มีการเปลี่ยนสภาพของเซลล์แย่อาจไม่คล้ายเลยก็ได้ การย้อมสีชิ้นเนื้อจากการตัดชิ้นเนื้อตรวจจะทำให้นักพยาธิวิทยาหรือพยาธิแพทย์สามารถตรวจพบได้ว่าเนื้องอกนั้นๆ เป็นมะเร็งชนิดต่อมหรือชนิดอื่น มะเร็งชนิดต่อมสามารถเกิดขึ้นได้ในหลายๆ ที่ในร่างกายจากการที่มีเนื้อเยื่อต่อมอยู่หลายที่ในร่างกาย เนื้องอกของต่อมไร้ท่อหลายๆ ชนิด เช่น VIPoma insulinoma pheochromocytoma และอื่นๆ มักไม่ถูกเรียกว่าเป็นมะเร็งชนิดต่อมแต่จะถูกเรียกว่า neuroendocrine tumor แทน หากเนื้อเยื่อที่เจริญจากต่อมนั้นมีความผิดปกติแต่ไม่เป็นเนื้อร้ายจะเรียกว่าเนื้องอกต่อม (adenoma) โดยเนื้องอกต่อมซึ่งไม่เป็นเนือ้ร้ายนี้จะไม่ลุกลามเข้าเนื้อเยื่อข้างเคียงและน้อยมากที่จะมีการแพร่กระจาย ในขณะที่มะเร็งชนิดต่อมสามารถลุกลามและแพร่กระจายได้
# ประเทศยูโกสลาเวียในโอลิมปิกฤดูร้อน 1980
นักกีฬาจากสหพันธ์สาธารณรัฐสังคมนิยมยูโกสลาเวียเข้าร่วมการแข่งขันกีฬาโอลิมปิกฤดูร้อน 1980 ที่กรุงมอสโก สหภาพโซเวียต โดยมีผู้เข้าแข่งขัน 164 คน ชาย 135 คน หญิง 28 คน เข้าร่วมการแข่งขัน 69 รายการใน 17 กีฬา
# การกลืนกลายทางวัฒนธรรม
การกลืนกลายทางวัฒนธรรมจากศัพท์บัญญัติ assimilation = การกลืนกลาย ใน สำนักงานราชบัณฑิตยสภา. พจนานุกรมศัพท์มานุษยวิทยา ฉบับราชบัณฑิตยสภา. กรุงเทพฯ : สำนักงานราชบัณฑิตยสภา, 2561, หน้า 26. หรือ การผสานกลืนทางวัฒนธรรม  คือการโต้ตอบทางการเมืองต่อสถานการณ์ในด้านที่เกี่ยวกับความแตกต่างของชาติพันธุ์ ที่เป็นนโยบายในการส่งเสริมการกลืนชนกลุ่มน้อยเข้ามาเป็นส่วนหนึ่งของวัฒนธรรมของชนหมู่มาก การผสานทางวัฒนธรรมเป็นปรัชญาที่ตรงกันข้ามกับปรัชญาของการยอมรับความแตกต่าง (affirmative philosophy) เช่นในปรัชญาคตินิยมวัฒนธรรมหลากหลาย (multiculturalism) ที่เป็นปรัชญาที่แสวงหาการดำรงความแตกต่างของชนกลุ่มต่าง ๆ ในสังคม

คำว่า "การกลืนกลาย" หรือ "assimilation" มักจะเป็นคำที่ใช้กับชนอพยพ เข้าไปตั้งถิ่นฐานในดินแดนใหม่ เช่นกลุ่มชาติพันธุ์ต่าง ๆ ที่อพยพเข้ามาตั้งถิ่นฐานในสหรัฐ ประเพณีใหม่และทัศนคติก็จะได้รับจากการติดต่อและการสนทนาปราศรัย แต่การรับวัฒนธรรมใหม่ไม่ได้เป็นสิ่งที่เกิดขึ้นทางเดียว ชนอพยพแต่ละกลุ่มต่างก็มีส่วนในการนำวัฒนธรรมของตนเองเข้ามาผสานกับวัฒนธรรมในสังคมใหม่ด้วย การกลืนกลายมักจะเป็นกระบวนการที่ค่อยเป็นค่อยไปและมากน้อยตามแต่สถานการณ์ การการผสานกลืนที่สมบูรณ์เกิดขึ้นเมื่อสังคมไม่อาจจะแยกระหว่างผู้ตั้งถิ่นฐานอยู่เดิมและผู้ที่เข้ามาใหม่ได้
# ยูเอสเอส เจอรัลด์ อาร์. ฟอร์ด (CVN-78)
ยูเอสเอส เจอรัลด์ อาร์. ฟอร์ด (CVN-78)  เป็นเรือบรรทุกเครื่องบินขับเคลื่อนด้วยพลังงานนิวเคลียร์ลำใหม่ของกองทัพเรือสหรัฐ  ได้รับการตั้งชื่อตามประธานาธิบดีแห่งสหรัฐอเมริกาคนที่ 38 เจอรัลด์ อาร์. ฟอร์ด ซึ่งเคยรับราชการกองทัพเรือในช่วงสงครามโลกครั้งที่สองบนเรือบรรทุกเครื่องบินขนาดเล็ก ยูเอสเอส มอนเทอเรย์ (CVL-26) ในเขตสงครามแปซิฟิกNavy Names New Aircraft Carrier USS Gerald R. Ford - Official Announcement from Secretary of the Navy. เรือลำนี้ถือเป็นเรือบรรทุกเครื่องบินที่ใหญ่ที่สุดในโลก และเป็นเรือรบที่ใหญ่ที่สุดเท่าที่เคยสร้างมา 

ยูเอสเอส เจอรัลด์ อาร์. ฟอร์ด เป็นเรือลำแรกในชั้นเจอรัลด์ อาร์. ฟอร์ด ซึ่งพัฒนามาจากเรือบรรทุกเครื่องบินชั้นนิมิตซ์ มีระวางขับน้ำประมาณ 100,000 ตัน บรรทุกเครื่องบินรบได้ประมาณ 90 ลำCVN 78 Gerald R Ford Class – US Navy CVN 21 Future Carrier Programme, USA และติดตั้งเทคโนโลยีที่ช่วยลดการสะท้อนของเรดาร์  มีพิธีวางกระดูกงูเรือตั้งแต่ปลายปี ค.ศ. 2009"Keel laid for newest Navy aircraft carrier", www.navytimes.com, 13 November 2009. มีกำหนดแล้วเสร็จและเข้าประจำการในปี ค.ศ. 2016 แทนที่เรือยูเอสเอส เอนเทอร์ไพรซ์ (CVN-65) ที่จะปลดประจำการในปีนั้นNavy CVN-21 Aircraft Carrier Program: Background and Issues for Congress  Retrieved 8 December 2006.

เรือบรรทุกเครื่องบินชั้นเจอรัลด์ อาร์. ฟอร์ด มีแผนการสร้างทั้งสิ้น จำนวน 10 ลำ  โดยลำถัดจากยูเอสเอส เจอรัลด์ อาร์. ฟอร์ด (CVN-78) คือ ยูเอสเอส จอห์น เอฟ. เคนเนดี (CVN-79) มีกำหนดเข้าประจำการในปี ค.ศ. 2020Library of Congress - H. CON. RES. 83 และต่อมาคือ ยูเอสเอส เอนเทอร์ไพรซ์ (CVN-80)
# การแผลงเป็นอังกฤษ
การแผลงเป็นอังกฤษ หรือ การถ่ายเสียงและถอดอักษรเป็นอังกฤษ  คือกระบวนการในการเปลี่ยนภาษาพูดหรือภาษาเขียนของภาษาอื่นที่ไม่ใช่ภาษาอังกฤษ มาเป็นสิ่งที่เข้าใจได้ในภาษาอังกฤษสำหรับผู้พูดภาษาอังกฤษ หรือโดยนัยทั่วไปคือ การเปลี่ยนคำในภาษาอื่นให้กลายเป็นคำในภาษาอังกฤษตามรูปแบบหรือตัวอักษรAnglicise - Free Online Dictionary Retrieved 2010-05-11Cura's supreme English-English-Tamil dictionary: Revised, enlarged and updated Retrieved 2010-05-11

การแผลงเป็นอังกฤษมักจะหมายถึงกระบวนการในการเปลี่ยนการออกเสียงหรือการสะกดตัวของคำในภาษาต่างประเทศที่ยืมมาใช้ในภาษาอังกฤษ นอกจากนั้นชื่อตัวก็อาจจะทำการแผลงเป็นอังกฤษ เช่นชื่อของชนอพยพเข้าไปตั้งถิ่นฐานในประเทศที่ใช้ภาษาอังกฤษเป็นภาษาพูด ก็อาจจะได้รับการแปลงเพื่อทำให้ง่ายต่อการปรับตัวเข้ากับสภาพแวดล้อมของประเทศใหม่ เช่นนามสกุล “Battenberg” (ออกเสียงบัตเตนแบร์ก) ก็ได้รับการเปลี่ยนเป็น “Mountbatten” (ออกเสียงเมานท์แบตเตน) เพื่อให้ฟังเป็นภาษาอังกฤษมากขึ้นกว่าต้นรากเดิมที่เป็นภาษาเยอรมันเป็นต้น

 การแผลงเป็นอเมริกัน 
ชาวอเมริกันบางคนมักจะใช้คำว่า “การแผลงเป็นอเมริกัน” เมื่อกล่าวถึงไม่ว่าจะเป็นการเปลี่ยนสิ่งใดที่เปลี่ยนมาเป็นภาษาอังกฤษ ที่มักจะใช้กับคำภาษาสเปนจากเม็กซิโกและประเทศในบริเวณใกล้เคียงที่ใช้ภาษาสเปนเป็นภาษาพูด เพราะตำแหน่งที่ตั้งทางภูมิศาสตร์ที่อยู่ใกล้เคียงกัน
# เดวิด โครเนนเบิร์ก
เดวิด โครเนนเบิร์ก (อังกฤษ: David Cronenberg) ผู้กำกับภาพยนตร์ชาวแคนาดา ผู้มีชื่อเสียงอย่างมากในภาพยนตร์แนวไซไฟสยองขวัญและความรุนแรง มีผลงานมากมายสำหรับภาพยนตร์ในแนวนี้ตั้งแต่ปลายทศวรรษที่ 70 จนได้รับฉายาว่า "เจ้าแห่งเลือด" (Baron of Blood)

เดวิด โครเนนเบิร์ก มีชื่อเต็มว่า เดวิด พอล โครเนนเบิร์ก (David Paul Cronenberg) เกิดเมื่อวันที่ 15 มีนาคม ค.ศ. 1943 ที่โทรอนโต ประเทศแคนาดา โครเนนเบิร์กจบการศึกษาจากมหาวิทยาลัยโทรอนโต เริ่มต้นงานภาพยนตร์ครั้งแรกจากการสร้างภาพยนตร์ขนาด 16 มิลลิเมตร , 35 มิลลิเมตร และภาพยนตร์สั้น

ในปี ค.ศ. 1975 โครเนนเบิร์กได้สร้างภาพยนตร์ใหญ่เรื่องแรก คือ Shivers ซึ่งได้ชื่อว่าเป็นภาพยนตร์ที่คืนทุนสร้างได้เร็วที่สุดในประวัติศาสตร์ภาพยนตร์ของแคนาดา  จากนั้นโครเนนเบิร์กก็ได้กำกับภาพยนตร์ในอีกหลาย ๆ เรื่องต่อมา ซึ่งล้วนแต่เป็นภาพยนตร์ที่เกี่ยวกับความตายความสยองขวัญ หรือไซไฟเทคโนโลยีทั้งนั้น ซึ่งสร้างชื่อเสียงให้กับตัวเขาเองอย่างมาก เช่น Scanners ในปี ค.ศ. 1981, Videodrome นำแสดงโดย เจมส์ วู้ดส์ และ The Dead Zone นำแสดงโดย คริสโตเฟอร์ วอลเคน และมาร์ติน ชีน ในปี ค.ศ. 1983, The Fly นำแสดงโดย เจฟฟ์ โกลด์บลุม และจีนา เดวิส ในปี ค.ศ. 1986, Dead Ringers ในปี ค.ศ. 1988, Naked Lunch ในปี ค.ศ. 1991, eXistenZ นำแสดงโดย จูด ลอว์ และเจนนิเฟอร์ เจสัน ลีห์ ในปี ค.ศ. 1999 นอกจากนี้แล้วโครเนนเบิร์กยังเคยสร้างภาพยนตร์ประเภทอื่นที่นอกเหนือจากนี้ด้วย เช่น M. Butterfly ในปี ค.ศ. 1993, Crash นำแสดงโดย เจมส์ สเปเดอร์ และฮอลลี ฮันเตอร์ ในปี ค.ศ. 1996, Spider นำแสดงโดย เรล์ฟ ไฟนส์ ในปี ค.ศ. 2002 เป็นต้น

ผลงานในระยะหลังได้แก่ A History of Violence ในปี ค.ศ. 2006 และ Eastern Promises ในปี ค.ศ. 2007 ซึ่งทั้ง 2 เรื่องนี้นำแสดงโดย วิกโก มอร์เทนเซน

จากผลงานอันมากมายและขึ้นชื่อ ทำให้โครเนนเบิร์กได้รับปริญญาดุษฎีบัณฑิตกิตติมศักดิ์จากมหาวิทยาลัยโทรอนโต เมื่อเดือนมิถุนายน ปี ค.ศ. 2001 และได้รับคัดเลือกให้เป็นกรรมการตัดสินในเทศกาลภาพยนตร์เมืองคานส์ ตั้งแต่ปี ค.ศ. 1999 อีกด้วย
David Cronenberg 
อ้างอิง

แหล่งข้อมูลอื่น
 ข้อมูลจากIMDb
 โหวต 10 หนังของ David Cronenberg (เดวิด โครเนนเบิร์ก) ที่คุณประทับใจ จากเว็บไซต์พันทิป
# การแผลงเป็นอเมริกัน
การแผลงเป็นอเมริกัน (,) เป็นคำที่ใช้ในการบรรยายอิทธิพลของสหรัฐอเมริกาต่อวัฒนธรรมของชาติอื่นๆ ที่รวมทั้งการโลกาภิวัตน์ของธุรกิจ, วัฒนธรรม, เทคโนโลยี และ วิถีชีวิตแบบอเมริกัน ความหมายโดยนัยของคำว่าการแผลงเป็นอเมริกันมักจะมีความหมายในทางลบ เพราะความลามปามของการแพร่ขยายและคุณค่าทางวัฒนธรรมที่แตกต่างจากวัฒนธรรมอนุรักษนิยมโดยทั่วไป
# ศัพท์เทียม
ศัพท์เทียม  คือคำที่ดูเหมือนหรือดูเผินๆ จะเป็นคำศัพท์ที่มีความหมายจริงในภาษาหนึ่งภาษาใด แต่อันที่จริงแล้วมิได้เป็นส่วนหนึ่งของศัพทานุกรม ในด้านภาษาศาสตร์ ศัพท์เทียมเป็นคำสำหรับความจำกัดของระบบเสียง ซึ่งหมายความว่าเป็นคำที่ไม่ได้ใช้เสียงหรือกลุ่มเสียงที่ไม่มีในภาษา ซึ่งทำให้ง่ายต่อเจ้าของภาษาที่จะออกเสียง นอกจากนั้นแล้วเมื่อเขียนเป็นลายลักษณ์อักษรแล้วศัพท์เทียมก็จะไม่ใช้กลุ่มอักษรที่ไม่อนุญาตให้ใช้ในภาษาที่ต้องการ เช่นคำว่า “Vonk” แต่คำว่า “dfhnxd” จะไม่ถือว่าเป็นศัพท์เทียมของภาษาอังกฤษ แต่จะเป็น “อศัพท์” (nonword) อศัพท์ตรงกันข้ามกับศัพท์เทียมตรงที่เป็นคำที่ ไม่สามารถออกเสียงได้ และไม่สามารถสะกดได้อย่างดูแล้วถูกต้องตามหลักการสะกดของภาษาตามปกติ
# ศัพท์เฉพาะกิจ
ศัพท์เฉพาะกิจ  คือคำที่ใช้เพียงครั้งเดียว ที่สร้างขึ้นเพื่อใช้ในโอกาสใดโอกาสหนึ่งโดยไม่หวังที่จะใช้ต่อไปอีกหลังจากนั้น เช่นคำว่า “Quark” ซึ่งเป็นศัพท์เฉพาะกิจในภาษาอังกฤษที่ใช้โดยเจมส์ จอยซ์เท่านั้นใน “มโนสำนึกของฟินเนกัน” ที่ตีพิมพ์ในปี ค.ศ. 1939  เท่านั้นจนกระทั่งเมอร์เรย์ เกลล์-มันน์นำมาอ้างเกี่ยวกับอนุภาคย่อยของอะตอม

ศัพท์เฉพาะกิจมักจะประดิษฐ์ขึ้นมาโดยการรวมคำศัพท์ที่มีอยู่แล้วกับเติมหน้า หรือ เติมหลังเพื่อให้เหมาะกับวัตถุประสงค์ที่ต้องการ หรือ เพื่อเป็นสิ่งชวนขัน ผลที่ออกมาก็จะเป็นศัพท์เทียมประเภทพิเศษ แม้ว่าจะเป็นคำศัพท์ที่ไม่ปรากฏในพจนานุกรม แต่ก็เป็นคำที่เข้าใจได้โดยทันที เช่นคำว่า “Bananaphone” ถ้ามีความจำเป็นที่จะต้องใช้คำนั้นอีก “ศัพท์เฉพาะกิจ” ก็จะเปลี่ยนฐานะเป็นคำศัพท์ที่ใช้กันโดยทั่วไป เช่นคำว่า “neologism” ซึ่งเป็นคำศัพท์ที่ประดิษฐ์ขึ้นใหม่ แต่เป็นคำที่มีความหมายเป็นที่เข้าใจกันทั่วไปได้โดยไม่ยากนัก

ศัพท์เฉพาะกิจมักจะเป็นคำศัพท์ที่สร้างขึ้นเป็นส่วนหนึ่งของวัฒนธรรมสมัยนิยม และ การโฆษณา 

ศัพท์เฉพาะกิจเป็นส่วนหนึ่งของการพัฒนาทางภาษาของเด็กYoung Children Learn To Produce Passives with Nonce Verbs

 ตัวอย่าง 
 “tattarrattat” โดยเจมส์ จอยซ์เท่านั้นใน “ยูลิสซีส” ค.ศ. 1922 
 “Slithy” ซึ่งเป็นคำสมาสระหว่างคำว่า “slimy” และ คำว่า “lithe” และ “chortle” ซึ่งเป็นคำสมาสระหว่างคำว่า “chuckle” และ คำว่า “snort” และอื่นๆ อีกหลายคำที่ใช้โดย ชาร์ล ลุดวิทซ์ ดอดจ์สัน ใน “Jabberwocky”
 “Unidexter” ที่หมายถึงคนขาเดียวที่มีความถนัดขาขวา ซึ่งเป็นคำที่ประดิษฐ์ขึ้นโดยนักแสดงชวนขันปีเตอร์ คุค
# ดนตรียุคอิมเพรสชันนิสม์
ยุคอิมเพรสชันนิสม์  เป็นยุคของดนตรีในช่วงระหว่าง ค.ศ.1890-1910 ซึ่งรวมอยู่ในช่วงเวลาหนึ่งของยุคโรแมนติก ดนตรีของยุคอิมเพรสชั่นนิสม์ได้รับการพัฒนาโดยโคล้ด เดอบุซซี ผู้ประพันธ์เพลงชาวฝรั่งเศส ลักษณะดนตรีของยุคอิมเพรสชั่นนิสม์เต็มไปด้วยจินตนาการ อารมณ์ที่เพ้อฝัน ฝันเฟื่อง อารมณ์ที่ล่องลอยอย่างสงบและนิ่มนวลละมุนละไม ผู้ฟังจะรู้สึกเสมือนว่าได้สัมผัสกับบรรยากาศตอนรุ่งสางในกลุ่มหมอกที่มีแสงแดดอ่อนๆ สลัวๆ ต่างไปจากดนตรีสมัยโรแมนติกที่ก่อให้เกิดความสะเทือนอารมณ์

ลักษณะสำคัญของเพลง
ลักษณะของเพลงในยุคอิมเพรสชั่นนิสม์จะใช้บันไดเสียงแบบเสียงเต็ม (Whole-tone scale) ซึ่งทำให้บทเพลงมีลักษณะลึกลับ คลุมเครือไม่กระจ่างชัด เพราะคอร์ดที่ใช้จะเป็นลักษณะคอร์ดอ๊อกเมนเต็ด (Augmented) มีการใช้คอร์ดคู่ 6 ขนาน การประสานเสียงไม่เป็นไปตามกฎเกณฑ์ รูปแบบของเพลงเป็นแบบง่ายๆ มักเป็นบทเพลงสั้นๆ รวมเป็นชุด

นักดนตรีอิมเพรสชันนิสม์
 โคล้ด เดอบุซซี (Claude Debussy, ค.ศ.1862-1918)
 มอริส ราเวล (Maurice Ravel, ค.ศ.1875-1937)
 เอริก ซาตี (Erik Satie ค.ศ. 1866–1925)
 เฟรเดอริก เดอลิอุส (Frederick Delius ค.ศ. 1862-1934)

บทประพันธ์ที่สำคัญในยุค
Clair de Lune (Piano music) - เดอบุซซี

Prelude to the Afternoon of a Faun (Symphonic poem) - เดอบุซซี

Borelo (Ballet music) - ราเวล

Gymnopédie No. 1 - ซาตี
# แท็บ ฮันเตอร์
แท็บ ฮันเตอร์ (11 กรกฎาคม 1931-8 กรกฎาคม 2018) เป็นอดีตนักร้องชาวอเมริกัน อดีตนักแสดง อดีตทีนไอดอลและนักเขียน มีผลงานแสดงภาพยนตร์มากกว่า 40 เรื่อง

ผลงานแสดง
The Lawless (1950)
Saturday Island (1952)
Gun Belt (1953)
The Steel Lady (1953)
Return to Treasure Island (1954)
Track of the Cat (1954)
Battle Cry (1955)
The Sea Chase (1955)
The Burning Hills (1956)
The Girl He Left Behind (1956)
Lafayette Escadrille (1958)
Gunman's Walk (1958)
Damn Yankees (1958)
They Came to Cordura (1959)
That Kind of Woman (1959)
The Pleasure of His Company (1961)
The Golden Arrow (1962 film) (1962)
Operation Bikini (1963)
Man with Two Faces (1964)
Ride the Wild Surf (1964)
War-Gods of the Deep (1965)
The Loved One (1965)
Birds Do It (1966)
The Fickle Finger of Fate (1967)
Hostile Guns (1967)
Vengeance Is My Forgiveness (1968)
The Last Chance (1968 film) (1968)
The Legion of No Return (1969)
The Arousers (1970)
The Life and Times of Judge Roy Bean (1972)
Sweet Kill (1973)
Timber Tramps (1975)
Won Ton Ton, the Dog Who Saved Hollywood (1976)
The Kid From Left Field (1979)
Polyester (1981)
Pandemonium (1982)
Grease 2 (1982)
Lust in the Dust (1985)
Grotesque (1988 film) (1988)
Cameron's Closet (1989)
Out of the Dark (1989)
Dark Horse (1992)
Wild Bill: Hollywood Maverick (1996)
# โพลกา
thumb
โพลกา  หมายถึง การเต้นรำเป็นรูปวงกลมที่มีชีวิตชีวาในอัตราจังหวะ 2/4 เพลงโพลกาเริ่มปรากฏในช่วงปี ค.ศ. 1830 ในโบฮีเมีย (ปัจจุบันอยู่ในเช็กเกีย) ต่อมาได้รับความนิยมอย่างมากทั่วภาคพื้นยุโรป และยังคงได้รับความนิยมต่อมาจนกระทั่งสิ้นศตวรรษที่ 19 เครื่องดนตรีที่ใช้ในการบรรเลง ได้แก่ ดรัมคิต (Drum Kit) ทูบา (Tuba) อะคูสติกกีตาร์ (Acoustic Guitar) หีบเพลงชัก (Accordian) ทรัมเป็ต (Trumpet) และคลาริเน็ต (Clarinet) นักดนตรีที่นิยมประพันธ์เพลงโพลกามาก คือ โยฮันน์ ชเตราสส์ ที่หนึ่ง และโยฮันน์ ชเตราสส์ ที่สอง
# การทดสอบแพป
การทดสอบแพปศัพท์บัญญัติราชบัณฑิตยสถาน . เรียกข้อมูลวันที่ 5 มี.ค. 2553.หรือการตรวจแป๊ปเสมียร์  เป็นการตรวจคัดกรองทางนรีเวชวิทยาเพื่อตรวจหามะเร็งหรือรอยโรคก่อนเป็นมะเร็ง (precancerous lesion) ในปากมดลูกส่วนนอก (ectocervix) ทำให้สามารถรักษาความผิดปกติที่เกิดขึ้นได้แต่เนิ่นๆ เป็นการป้องกันมะเร็งปากมดลูก การตรวจนี้คิดค้นโดยและได้รับชื่อตามแพทย์ชาวกรีก Georgios Papanikolaou นอกจากนี้ยังมีการประยุกต์ใช้ในการตรวจแป๊ปเสมียร์ทวารหนักเพื่อคัดกรองและตรวจหามะเร็งทวารหนักด้วย
 อ้างอิง
# เดอะบอส
เดอะบอส (มักเรียกกันว่า DGNA หรือแบบไม่ถูกต้อง D-NA) เป็นวงบอยแบนด์ชาวเกาหลีใต้ก่อตั้งโดยโอเพนเวิลด์เอนเตอร์เทนเมนต์ ในปี 2010 ปัจจุบันมีสมาชิกสี่คน ในเกาหลีใต้พวกเขารู้จักกันในชื่อ Dae Guk Nam Ah ซึ่งมีความหมายตามตัวอักษรว่า "The Boys of Super Space" ซึ่งเป็นที่มาของชื่อภาษาอังกฤษว่า "The Boss" และในญี่ปุ่นเรียกว่า Daikoku Danji 

 ประวัติ 

 สมาชิก 
ปัจจุบัน
 คารัม (Karam, 가람)
 ฮย็อนมิน (Hyunmin, 현민)
 อินจุน (Injun, 인준)
 เจย์ (Jay, 제이)

อดีต
 มิกะ (Mika, 미카)

 ผลงานเพลง 

 Love Letters (2012)
 On The Way (2013)

 ผลงานการแสดง 
 ปี ข้อมูล เครือข่าย ประเภท2009Movie: "Short! Short! Short!" segment "Coin Boy" ("동전 모으는 소년") (Jay) เกาหลี 2010 Idol League (Mika, Hyunmin, Injun, Jay) KBS Joy เกาหลี Idol United (Karam, Hyunmin, Injun) MTV Korea เกาหลี BokBulBok Show (Karam) MBC Every1 เกาหลี 2011 Made in BS Japan TV Tokyo BS Japan ญี่ปุ่น 100% 대국남아 DATV Japan ญี่ปุ่น テバッ！大国男児 (Daebak! Daikoku Danji) TBS Japan ญี่ปุ่น Movie: "Themselves" ("바다") (Jay) เกาหลี2012Live Action Movie (Manga Adaptation): "Ai wo Utau yori Ore ni Oborero!" (Karam as Akira Shiraishi) ญี่ปุ่น2014 Movie : Confession (2014 film) "좋은 친구들" (Jay as young In-chul) เกาหลี2017 Drama : "Forever Happy Ending" "언제나 해피엔딩" (Jay as Lee Jungjin) KBS 1 เกาหลี
# มูลบทบรรพกิจ
มูลบทบรรพกิจ เป็นหนังสือแบบเรียนภาษาไทยสมัยโบราณ ประพันธ์โดยพระยาศรีสุนทรโวหาร (น้อย อาจารยางกูร) ประพันธ์ขึ้นในปี พ.ศ. 2414 เป็นแบบเรียน 1 ใน 6 เล่มของชุดแบบเรียนมูลบทบรรพกิจ  วาหนิต์นิกร  อักษรประโยค  สังโยคพิธาน  ไวพจน์พิจารณ์ และพิศาลการันต์

มูลบทบรรพกิจ เป็นตำราที่ว่าด้วยรูปสระ พยัญชนะ ตัวอักษร วรรณยุกต์ และเครื่องหมายพิเศษต่าง ๆ  มีแบบฝึกหัด อ่านเป็นกาพย์ เรื่อง พระไชยสุริยา ของสุนทรภู่
# ซิง
ซิง  เป็นบอยแบนด์แนวอะแคปเปลลาสัญชาติเกาหลีใต้ สังกัดค่ายXing Entertainment ปัจจุบันมีสมาชิก 5 คน ได้แก่ Kim Dong Geun, Kim Jin Wan, Hwang Doo Hwan, Jin Hyeon Jin and Kim Wan Chul โดยคำว่า Xing ที่เป็นชื่อวงนั้น ย่อมาจาก Crossing in New Genre หมายถึง การถ่ายทอดอารมณ์ออกมาได้หลายสไตล์http://women.kapook.com/view4682.html ซิงออกซิงเกิลแรกในชื่อ In Your Hands เมื่อวันที่ 14 ธันวาคม 2006 ซึ่งได้รับความนิยมอย่างรวดเร็ว จนได้รับการกล่าวขานว่าเป็น SG Wannabe รุ่นเด็ก และเปิดคอนเสิร์ตครั้งแรกในเดือนมกราคมปีถัดมา ในปีเดียวกันนี้ XING ก็ได้รับเลือกให้เป็น Top 5 Most Anticipated Artists ประจำปี พ.ศ. 2551

ในปี 2008 Digital Single Album ของพวกเขาในชื่อ OPERA ก็ได้รับคัดเลือกจากกระทรวงวัฒนธรรมและการกีฬาแห่งสาธารณรัฐเกาหลีใต้ ให้เป็น Best December Album ในปี 2009 พวกเขามีผลงานเพลง Hi-Five

 ประวัติ 

วงซิงถือเป็นวงดนตรีที่มีความเปลี่ยนแปลงเรื่องของสมาชิก และแนวเพลงเป็นอย่างมาก นับตั้งแต่ วงซิงยุคแรก ประกอบไปด้วยสมาชิก 4 หนุ่ม คือ เควิ่น (วู ซองฮย็อน), มารุมีร์(คิม คีบ็อม), ยูเมะ (คิม ยองกยอง) และ ชอน ฮเยซ็อง  (Cheon Hye Sung) ซึ่งพวกเขาได้ออกซิงเกิลแรกในปี พ.ศ. 2549 ในชื่อ In Your Hands จนไดด้รับความนิยมมากและได้รับฉายาว่า เป็น "SG Wannabe รุ่นเด็ก"

จากนั้นในปลายเดือนกรกฎาคม ปี พ.ศ. 2550 มารุมีร์ ได้ประกาศลาออกจากวง ทำให้ต้นสังกัดเพิ่มสมาชิกใหม่อีก 2 คน คือ เซน (นัมจินฮย็อน) และ ยง จุนฮย็องหรือป๊อบปิ้นดราก้อน พร้อมออกซิงเกิลใหม่ "My Girl" ซึ่งเป็นแนวป๊อป ต่อมาช่วงปลายปี ชอน ฮเยซ็อง ได้ประกาศออกจากวง ทางค่ายจึงให้  ฮัสกี้ (วู ฮย็อนมิน) หนึ่งในสมาชิกวงย่อยในค่าย Xing Entertainment
ที่ชื่อว่า Singing in the rain เข้ามาแทน ก่อนจะมีผลงาน Xingstars ออกมาในช่วงคริสต์มาส

เดือนมกราคม พ.ศ. 2551 ยูเมะ ได้ประกาศลาออกจากวง ถัดมาอีกวันเดียว  ป๊อบปิ้นดราก้อน ก็ได้ลาออกจากวงตามเช่นกัน ทำให้ Xing Entertainment นำสมาชิกจาก Singing in the rain คือ ไวท์(ลี ซูฮุน), ยูน(คิม จีซาง) และ กอน (ชิน กวังชอล)เข้ามา พร้อมกับเปิดตัวสมาชิกใหม่คือ คีพารัง (จอน จีฮวาน) และออก Digital Single ที่มีชื่อว่า T-Express ซึ่งเป็นเพลงประกอบโฆษณาเครื่องเล่น Roller Coaster ของสวนสนุก Everland

ต่อมา เควิน ประกาศในไซเวิลด์ว่า "ตอนนี้เขาไม่ใช่สมาชิกในวง Xing อีกต่อไป" ทำให้สมาชิก วงซิงเหลือเพียง 6 คน จากนั้นทางต้นสังได้เพิ่มสมาชิกเข้าไปอีก 2 คน คือ ไรท์ซิ่ง (ปัก ฮย็อนชอล) และ โซล (ลี อินจุน) รวมเป็น 8 คน และได้ออกซิงเกิล Memorize จากนั้น เซน หัวหน้าวง ก็ได้ขอแยกตัวออกมา เพราะต้องไปศึกษาต่อต่างประเทศ ทำให้สมาชิกวงซิงเหลือเพียง 7 คน จากนั้นในต้นปี 2010 ก็มีการเปลี่ยนเปลงโดยสมาชิกเดิม 5 คน ได้แก่ ฮย็อนมิน, อินจุน, คารัม, เจย์ และ มิกะ ตั้งเป็นบอยแบนด์วงใหม่ในชื่อ เดอะบอส ส่วนสมาชิกที่เหลืออีก 2 คน ก็มีการเปลี่ยนแปลงโดยเป็นสมาชิกใหม่อีก  5 คน แทนที่ทั้งสองคนที่เหลืออยู่ ปัจจุบันวงซิงจึงมีสมาชิกทั้งหมด 5 คน คือ Kim Dong Geun, Kim Jin Wan, Hwang Doo Hwan, Jin Hyeon Jin and Kim Wan Chul

สมาชิก
สมาชิก รุ่นแรก ยุค 4 คน
เควิน
มารุเมอร์
ยูเมะ
ชอนฮเยซอง
สมาชิก ยุค 5 คน
เควิน
ยูเมะ
ชอนฮเยซอง
เซน
ยง จุนฮย็อง
สมาชิก ยุค 8 คน
เควิน
ชอนฮเยซอง
เซน
ไวท์
ยูน
กอน
คีพารัง
ไรซิ่ง
สมาชิก ยุค 7 คน ล่าสุด
กอน
ไวท์ 
ฮัสกี้
ยุน
โซล
ไรซิ่ง
คีพาลัง
# ประเทศไทยในเอเชียนเกมส์ 2010
ประเทศไทย เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) จะจัดขึ้นที่ เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12 พฤศจิกายน ถึง 27 พฤศจิกายน พ.ศ. 2553

ซึ่งในครั้งนี้ ประเทศไทยนับเป็นประเทศที่ส่งนักกีฬาและเจ้าหน้าที่ที่มีส่วนเกี่ยวข้องไปร่วมด้วยจำนวน 817 คน นับเป็นอันดับ 4 รองจาก ประเทศจีน ซึ่งเป็นเจ้าภาพ, ประเทศเกาหลีใต้ และประเทศญี่ปุ่นไทยส่งนักกีฬา-เจ้าหน้าที่มากสุดอันดับ4ในอชก

 สรุปเหรียญรางวัล 
สรุปเหรียญรางวัลที่ประเทศไทยได้รับจากการแข่งขันกีฬาเอเชียนเกมส์ 2010 แยกตามชนิดกีฬา
กีฬาทอง เงิน ทองแดง รวม 15px เซปักตะกร้อ  4  0  0  4 15px เรือใบ  3  1  2  6 15px เทควันโด  2  2  4  8 15px มวยสากล  1  1  2  4 15px กรีฑา  1  0  2  3 15px ยิงปืน  0  1  4  5 15px แบดมินตัน  0  1  1  2 15px ยกน้ำหนัก  0  1  1  2 15px ขี่ม้า  0  1  0  1 15px กาบัดดี้  0  1  0  1 15px กีฬาไม้คิว  0  0  3  3 15px เรือมังกร  0  0  3  3 15px จักรยาน  0  0  2  2 15px คาราเต้  0  0  2  2 15px เทนนิส  0  0  2  2 15px พายเรือ  0  0  1  1 15px รักบี้  0  0  1  1 15px วอลเลย์บอล  0  0  1  1 15px วูซู  0  0  1  1 รวม  11  9  32  52

เหรียญรางวัล
 เหรียญ นักกีฬา กีฬา ประเภท วันที่ 20px  สริตา ผ่องศรี  เทควันโด แบนตัมเวท -53 กก. หญิง  18 พฤศจิกายน 20px  ชัชวาล ขาวละออ  เทควันโด ฟินเวท -54 กก. ชาย  20 พฤศจิกายน 20px   เซปักตะกร้อ  ทีมชุดหญิง  20 พฤศจิกายน 20px   เซปักตะกร้อ ทีมชุดชาย  20 พฤศจิกายน 20px  นพเก้า พูนพัฒน์  เรือใบ ออปติมิสหญิง  20 พฤศจิกายน 20px  กีระติ บัวลง  เรือใบ เลเซอร์เรเดียลโอเพน  20 พฤศจิกายน 20px  ดำรงศักดิ์ วงศ์ทิม และกฤษฎา วงศ์ทิม  เรือใบ โฮบี 16 โอเพน 20 พฤศจิกายน 20px    เซปักตะกร้อ  ทีมชาย  24 พฤศจิกายน 20px   เซปักตะกร้อ  ทีมหญิง  24 พฤศจิกายน 20px   กรีฑา วิ่งผลัด 4x100 เมตร หญิง  26 พฤศจิกายน 20px  วรพจน์ เพชรขุ้ม  มวยสากล แบนตั้มเวท ชาย  26 พฤศจิกายน 20px  เพ็ญศิริ เหล่าศิริกุล  ยกน้ำหนัก  48 กก. หญิง  13 พฤศจิกายน 20px  แบดมินตัน  ทีมหญิง  15 พฤศจิกายน 20px วิชชุดา ไพจิตรกาญจนกุล  รัชฎาภรณ์ เปล่งแสงทอง  ศุภมาส วันแก้ว  ยิงปืน  ปืนยาวท่านอน ทีมหญิง 15 พฤศจิกายน 20px  นาชา ปั้นทอง  เทควันโด  -63 กก. ชาย  19 พฤศจิกายน 20px  แทรี่ ลิมน์ อิมพ์สัน  พรหมธร กิ่งวรรณ  รุจิราภรณ์ ณีนา ลิเกิล  วรภัฎ ปิฎกานนท์  ขี่ม้า  ทีมอีเวนท์ติ้ง (ข้ามเครื่องกีดขวาง)  20 พฤศจิกายน 20px  เอก บุญสวัสดิ์  เรือใบ อาร์เอส-เอ็กซ์ ชาย  20 พฤศจิกายน 20px  เป็นเอก การะเกตุ  เทควันโด  -58 กก. ชาย  20 พฤศจิกายน20px   กาบัดดี้ ทีมหญิง  26 พฤศจิกายน 20px  ทัศมาลี ทองจันทร์  มวยสากล ไลท์เวท 60 กก. หญิง  26 พฤศจิกายน
# คนขับรถ
คนขับรถ หรือ โชเฟอร์  หมายถึง ผู้ที่มีอาชีพบังคับควบคุมยานพาหนะส่วนบุคคลให้เคลื่อนที่ไป ในบางครั้งอาจใช้คำว่า "สารถี" สำหรับผู้ที่ควบคุมพาหนะซึ่งเป็นสิ่งมีชีวิต เช่น รถม้า คำว่า "โชเฟอร์" ในภาษาฝรั่งเศส หมายถึง "ผู้ทำหน้าที่ให้ความร้อน" เนื่องจากรถในยุคแรก มีลักษณะเช่นเดียวกับรางรถไฟและเรือ คือ ใช้พลังไอน้ำ คนขับรถจึงต้องให้ความร้อนเพื่อผลิตพลังงาน

มีกลุ่มคนบางกลุ่มซึ่งได้ว่าจ้างให้มีคนขับรถเต็มเวลาทำหน้าที่ขับยานพาหนะส่วนบุคคล และยังมีบริการอย่างมืออาชีพซึ่งเสนอรถลีมูซีนและรถเช่าStern, Linda. "Hey, Look, Boss: No Hands!" Newsweek, October 1, 2007. Accessed 14 November 2009. ซึ่งมีคนขับรถทำหน้าที่อยู่ด้วย วิธีการดังกล่าวคล้ายกับแท็กซี่ แต่มีความหรูหรามากขึ้น มีประโยชน์หลายประการที่ได้รับจากการใช้คนขับรถ รวมทั้งความสะดวก ความเป็นประโยชน์และการประหยัดเวลาVillano, Matt. "A Chauffeur Role That Tries Harder". The New York Times, September 17, 2007. Accessed 14 November 2009. รวมทั้งความปลอดภัยในการขับขี่ให้กับนักธุรกิจและหุ้นส่วนใหญ่"Too Old To Drive?"  The Rachael Ray Show, October 10, 2007. Accessed 14 November 2009. ปัจจุบันการเช่ารถป็นที่นิยมมากในประเทศไทย โดยจะแบ่งเป็น 2 แบบ 1. เช่ารถขับเอง 2. เช่ารถพร้อมคนขับ